На улицама малог града прожетим сунчевим зрацима,
поносна мајка хвалила се новорођеним сином.
Уочивши његов срећни младеж,
грађани су предвиђали да ће се оженити принцезом.
Убрзо су те гласине стигле до злобног краља.
У бесу, краљ је отео дете и бацио га низ реку.
Али детету се посрећило да краљев план не успе.
Годинама касније, краљ је путовао кроз своје краљевство
и спазио крупног младића са чудним младежом.
Након што је открио младићево порекло,
лукави краљ му је поверио писмо за краљицу.
Младић је нестрпљиво пошао да испоручи писмо,
не знајући да носи сопствену смртну пресуду.
Те ноћи, лутајући разбојници су наишли на његов логор.
Али кад су прочитали окрутно писмо, обузело их је сажаљење.
Одлучивши да сместе краљу, дописали су нову белешку.
Чим је младић стигао у палату,
сударио му се поглед са принцезиним.
Осећали су да им је суђено да буду заједно.
Када је краљица прочитала да је краљ одобрио њихов брак,
радосно је организовала брзинско венчање.
Када се краљ вратио, страшно се разбеснео.
Али није могао да погуби ћеркиног вољеног без разлога.
Осмислио је пакосни тест.
Наредио је младићу да оде у сам пакао
и да се врати са три златна чуперка ишчупана са главе ђавола.
Само уколико буде успешан, може да се врати својој драгој.
Младић је путовао земљом у потрази за вратима пакла
и коначно их је пронашао у језивом селу.
Ту је видео неке сељаке како се скупљају око бунара.
Опколили су младића и нису му дали да прође
док им не одговори на питање: зашто је бунар био сув?
Он је одговорио: "Одговорићу када се вратим."
Упутили су га даље ка центру
где је срео још један скуп сељака који посматрају чворновато дрво.
Нису му дали да прође док им не одговори на питање:
зашто је дрво било јалово?
Опет, младић је одговорио: "Одговорићу када се вратим."
Сељаци су га упутили ка пристаништу где га је чекао остарели скелеџија.
Док је веслао кроз црну воду, скелеџија му је поставио треће питање:
како да се избавим од свог бескрајног задатка?
Младић поново обећа: "Одговорићу када се вратим."
Најзад, стигли су до колибе која је тонула у мочварни кеј пакла.
Младић је оклевајући покуцао на трула врата.
Ђавољева бака му је отворила.
Била је позната по томе што је неким душама помагала, а неким одмагала.
Тек што је младић испричао своју причу, чули су ђавољеве кораке.
Без упозорења, младићев свет је почео да се смањује.
Ђавољева бака га је подигла и ставила у наборе свог рукава
и пожелела добродошлицу свом унуку.
Старица се бацила на посао, обасипајући ђавола храном и пићем.
Када је заспао, пажљиво је ишчупала три блистава чуперка са његове главе.
Сваким чупањем, ђаво се накратко пробудио и жалио на своје снове
испуњене оближњим сељацима и њихових проблема.
Следећег јутра, младић је отишао -
наоружан са три златна чуперка и три информације.
Поделио је ђавољев први сан са скелеџијом.
Када би скелеџија предао своје весло пролазнику који га жели,
био би ослобођен свог задатка.
У селу, младић је рекао да постоји миш
који глаба корен дрвета и огромна жаба која блокира бунар.
Сељаци су га богато наградили за помоћ.
Када се вратио са путовања, младић је бацио ђавољеве чуперке краљу -
али његов похлепни таст је гледао само злато.
Лукави младић је краљу рекао да га још веће богатство чека
са друге стране реке.
Краљ моментално појури ка кеју.
Жељан свог богатства,
испружио је своје руке нестрпљиво ка церећем скелеџији -
који му је радосно предао своје весло.